1 793 vas wat sonder rede of permit rondbeweeg | Netwerk24
Deur Ané van Zyl 01 April 2020 17:15
Kenny Africa, provinsiale verkeershoof, sê hulle het óf in die strate rondgeloop sonder ’n permit, óf rondgery sonder ’n goeie rede.
Die distrik met die meeste sondaars is die Kaapstad-metro (830), gevolg deur die Eden-distrik (304), die Kaapse Wynland (228), die Weskus (218), die Overberg (166) en die Sentraal-Karoo (47).
Die oortreders het nie permitte of bewyse gehad dat hulle noodsaaklike personeel is nie en word nou in plaaslike polisiekantore aangehou.
Volgens Africa moet almal van hulle in die hof verskyn waar hulle om borgtog kan aansoek doen.
Ingevolge die regulasies kan oortreders tot ses maande tronkstraf gevonnis word, ’n boete opgelê word, of tot tronkstraf én ’n boete gevonnis word as hulle die reëls oortree.
“Ons doen ’n beroep op Suid-Afrikaners: Bly asseblief tuis. Bly in jou huis. Moenie uitgaan tensy dit uiters noodsaaklik is nie. Ons versoek motoriste om asseblief van die paaie af te bly.
“As jy op die pad moet wees, en nie na ’n koswinkel of hospitaal toe gaan nie, moet jy in besit wees van ’n permit wat vir jou magtiging gee om noodsaaklike dienste te doen. Moenie onnodige kanse vat nie.”
Tydens die inperking mag jy nie:
Niemand mag tussen provinsies reis nie.
Niemand mag tussen stede of verskillende munisipale streke reis nie.
Alle ondernemings sal hul deure sluit, behalwe as hulle op die lys is van noodsaaklike dienste.
Meer oor: Kenny Africa | Wes-Kaap | Covid | Inhegtenisnemings | Inperkings | Permit | Korona
Korona eis Italiaanse oud-bokskampioen
Boerseun maak slim ontsmettingsplan: ‘Kyk, Pa, geen hande!’
Stigtings kan só sleutelrol speel